Document ID: 32011D0246

SKLEP KOMISIJE
z dne 18. aprila 2011
o spremembi Odločbe 1999/93/ES o postopku za potrjevanje skladnosti gradbenih proizvodov v skladu s členom 20(2) Direktive Sveta 89/106/EGS v zvezi z vrati, okni, naoknicami, roloji, vhodnimi vrati in ustreznim stavbnim okovjem
(notificirano pod dokumentarno številko C(2011) 2587)
(Besedilo velja za EGP)
(2011/246/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (1), in zlasti člena 13(4) Direktive,
po posvetovanju s Stalnim odborom za gradbeništvo,
ob upoštevanju naslednjega:
(1)
Komisija je sprejela Odločbo 1999/93/ES z dne 25. januarja 1999 o postopku za potrjevanje skladnosti gradbenih proizvodov v skladu s členom 20(2) Direktive Sveta 89/106/EGS v zvezi z vrati, okni, naoknicami, roloji, vhodnimi vrati in ustreznim stavbnim okovjem (2).
(2)
Člen 13 Direktive 89/106/EGS določa, da se skladnost ugotavlja v skladu s Prilogo III k navedeni direktivi.
(3)
Po pregledu nameravane uporabe vrat in vhodnih vrat je treba ustrezne postopke za potrjevanje skladnosti spremeniti, da se vključijo določbe za stavbno okovje za okna in vrata, ki se ne uporabljajo za zajezitev ognja in dima ali na izhodih v sili.
(4)
Odločbo 1999/93/ES je zato treba ustrezno spremeniti -
SPREJELA NASLEDNJI SKLEP:
Člen 1
Priloga III k Odločbi 1999/93/ES se nadomesti z besedilom iz Priloge k temu sklepu.
Člen 2
Ta sklep je naslovljen na države članice.
V Bruslju, 18. aprila 2011

Labels: 7
3
1